মজিদা আদর্শ ডিগ্রী কলেজ

মজিদা আদর্শ ডিগ্রী কলেজ বাংলাদেশের কুড়িগ্রাম জেলার একটি বেসরকারি মহাবিদ্যালয়। ১৯৮৫ সালে কলেজটি প্রতিষ্ঠিত হয়। বর্তমানে এই কলেজে দিনাজপুর শিক্ষা বোর্ডের অধীনে উচ্চ মাধ্যমিক, কারিগরি শিক্ষা বোর্ডের অধীনে এইচএসসি বিএমটি  এবং জাতীয় বিশ্ববিদ্যালয়ের অধীনে স্নাতক (পাস) ও ৯টি বিষয়ে স্নাতক (সম্মান) কোর্স চালু আছে। এছাড়া এটি উন্মুক্ত বিশ্ববিদ্যালয়ের শিক্ষাকেন্দ্র হিসেবে ব্যবহৃত হয়।

ইতিহাস 
মজিদা আদর্শ ডিগ্রি কলেজ ১৯৮৫ সালে কুড়িগ্রাম শহরের বিশিষ্ট রাজনৈতিক, সামাজিক ও শিক্ষাবিদ ব্যক্তিদের যৌথ উদ্যোগে প্রতিষ্ঠিত হয়। প্রতিষ্ঠার সময় আনসার অফিস নতুন শহরে স্থানান্তরিত হওয়ার ফলে গওহর পার্কের খেলার মাঠে কলেজের প্রথম অবকাঠামো গড়ে তোলা হয়। একটি টিনসেড ভবনে শুধুমাত্র এইচএসসি প্রথম বর্ষের শিক্ষার্থী ভর্তি কার্যক্রমের মাধ্যমে কলেজের যাত্রা শুরু হয়।

বর্তমানে কলেজটিতে এইচএসসি, এইচএসসি (বিএমটি), বিএ/বিএসএস, ৯টি অনার্স কোর্স এবং বাংলাদেশ উন্মুক্ত বিশ্ববিদ্যালয়ের এইচএসসি ও বিএ/বিএসএস কোর্স চালু রয়েছে। প্রায় আশি জন এমপিও ও নন-এমপিও শিক্ষক এবং ১২ জন কর্মচারী এখানে কর্মরত আছেন। কলেজটিতে এইচএসসি, অনার্স এবং উন্মুক্ত বিশ্ববিদ্যালয়ের বিভিন্ন পরীক্ষার কেন্দ্রও পরিচালিত হয়।

প্রতিষ্ঠার সময় কলেজটির প্রথম অধ্যক্ষ হিসেবে দায়িত্ব পালন করেন হাবিবুল্লাহ বাহার খান। পরবর্তী সময়ে আরও ১১ জন অধ্যক্ষ ও ভারপ্রাপ্ত অধ্যক্ষ প্রতিষ্ঠানটির নেতৃত্বে দায়িত্ব পালন করেছেন।

উপলব্ধ কোর্স 

 উচ্চ মাধ্যমিক 

 বিজ্ঞান
 মানবিক
 বাণিজ্য
 এইচএসসি বিএমটি

 স্নাতক (পার্স) 

 বিএ (পাস)
 বিবিএস (পাস)
 বিএসএস (পাস)
 বি.এসসি (পাস)

 স্নাতক (সম্মান) 

 হিসাববিজ্ঞান
 বাংলা
 উদ্ভিদবিদ্যা
 অর্থনীতি
 ইতিহাস
 ইসলামিক ইতিহাস ও সংস্কৃতি
 ব্যবস্থাপনা
 রাষ্ট্রবিজ্ঞান
 সমাজবিজ্ঞান

ফলাফল
২০০৯ থেকে ২০২৫ পর্যন্ত এইচএসসি পরীক্ষায় মোট অংশগ্রহণ করেছে ৭৯০০ জন, পাস করেছে ৫০৭৮ জন, ফেল করেছে ২৮২২ জন, এ+ পেয়েছে ৭৫ জন, শতকরা পাস করেছে ৬৪.২৮%, শতকরা এ+ পেয়েছে ০.৯৫%।

তথ্যসূত্র

বহিঃসংযোগ


বিষয়শ্রেণী:১৯৮৫-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:কুড়িগ্রাম জেলার মহাবিদ্যালয়
বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়